

**Αθήνα 9.10.2014**

**Αρ. Πρωτ.: 594**

**ΑΠΕΡΓΟΥΜΕ – ΑΠΕΧΟΥΜΕ**

**ΔΕΝ ΣΥΜΜΕΤΕΧΟΥΜΕ ΣΤΗΝ ΑΞΙΟΛΟΓΗΣΗ.**

Η ΠΟΕ –ΔΟΥ με βάση τους σχετικούς Νόμους, το καταστατικό της και τις αποφάσεις των αρμοδίων οργάνων έχει προκηρύξει απεργία – αποχή, από **ΚΑΘΕ ΔΙΑΔΙΚΑΣΙΑ ΑΞΙΟΛΟΓΗΣΗΣ.** Στα πλαίσια αυτά καλούμε κάθε συνάδελφο, από οποιαδήποτε θέση (Διευθυντή, Προϊστάμενο Τμήματος, υπάλληλο) να **απέχει από κάθε σχετική διαδικασία** και φυσικά από τον **επιμερισμό ποσοστών που ζητά ο Γενικός Διευθυντής Φορολογικής Διοίκησης με το 1135854 ΕΞ 2014/8.10.2014 έγγραφό του.**

Ενημερώνουμε και προειδοποιούμε σε **ΚΑΘΕ ΚΑΤΕΥΘΥΝΣΗ** ότι αφού έχει προκηρυχθεί νόμιμα απεργία – αποχή από την σχετική διαδικασία (το σχετικό έγγραφο της ΠΟΕ –ΔΟΥ στο [www.poedoy.gr](http://www.poedoy.gr) με τίτλο ΠΡΟΚΗΡΥΞΗ ΑΠΕΡΓΙΑΣ – ΑΠΟΧΗΣ) κάθε πίεση (έμμεση ή άμεση) ή άλλη ενέργεια, **θα προκαλέσει την έντονη αντίδραση και τις επακόλουθες πειθαρχικές και νομικές ενέργειές μας.**

**Καλούμε κάθε Διευθυντή** που θα επιλέξει (παρά τα προαναφερθέντα) να προχωρήσει σε επιμερισμό ποσοστών **να αναλογιστεί**, την διάλυση που θα προκαλέσει στην υπηρεσία του και τις νομικές εμπλοκές με τους υπαλλήλους που θα θιγούν από την αξιολόγηση.

ΓΙΑ ΤΗΝ ΕΚΤΕΛΕΣΤΙΚΗ ΕΠΙΤΡΟΠΗ

Ο ΠΡΟΕΔΡΟΣ Η ΓΕΝ. ΓΡΑΜΜΑΤΕΑΣ

**ΧΑΡΑΛΑΜΠΟΣ ΝΙΚΟΛΑΚΟΠΟΥΛΟΣ ΕΙΡΗΝΗ ΥΦΑΝΤΗ**